**Αθήνα**: 03.04.2018

**Αρ. Πρωτ.**: 437

**ΔΕΛΤΙΟ ΤΥΠΟΥ**

**Ε.Σ.Α.μεΑ.:** Έκπτωση στα εισιτήρια των ΚΤΕΛ για ΑμεΑ

Ανακοίνωση μετά από ενέργειες της ΕΣΑμεΑ

Η ΕΣΑμεΑ έγινε δέκτης παραπόνων ατόμων με αναπηρία που διαμένουν στην Περιφέρεια Αττικής, αναφορικά με τη δυσκολία που είχαν στο να κάνουν χρήση της έκπτωσης που δικαιούνται στα εισιτήρια των υπεραστικών λεωφορείων του ΚΤΕΛ.

Μετά από ενέργειες της ΕΣΑμεΑ και Φορέων Μελών της, για την επίλυση του προαναφερόμενου προβλήματος, η Πανελλαδική Ομοσπονδία Αυτοκινητιστών Υπεραστικών Συγκοινωνιών εξέδωσε ανακοίνωση προς όλα τα υπεραστικά ΚΤΕΛ προκειμένου να γίνονται δεκτά τα δικαιολογητικά που αναφέρονται στην υπ’ αρ. πρωτ. Δ12α/Φ.11/Γ.Π.οικ.19202/420/29.03.2018 επιστολή της αρμόδιας Διεύθυνσης του Υπουργείου Εργασίας, ώστε τα άτομα με αναπηρία που διαμένουν στην Περιφέρεια Αττικής να μπορούν να κάνουν χρήση της έκπτωσης 50% που δικαιούνται στα εισιτήρια των λεωφορείων των Υπεραστικών ΚΤΕΛ.

Τα δικαιολογητικά που αναφέρονται στην επιστολή του υπουργείου Εργασίας είναι τα εξής:

- Κάρτα Μετακίνησης ΑμεΑ 2016 του ΟΑΣΑ ή

- Βεβαίωση εγγραφής στο μητρώο επιδοματούχων από τους Δήμους. (Στη βεβαίωση αναγράφεται η ημερομηνία λήξης του δικαιώματος λήψης του επιδόματος από το δικαιούχο) ή

- Απόφαση Διοικητικού Διευθυντή Ασφαλιστικού Φορέα ή ΕΦΚΑ για την χορήγηση σύνταξης αναπηρίας ή

- Γνωμάτευση Υγειονομικής Επιτροπής όπου θα αναγράφεται το ποσοστό αναπηρίας (τουλάχιστον 67%).

**Οι επιστολές της Πανελλαδικής Ομοσπονδίας Αυτοκινητιστών Υπεραστικών Συγκοινωνιών και του Υπουργείου Εργασίας επισυνάπτονται.**

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).